
Introducere 


O dată cu prăbușirea Blocului de Răsărit în 1989 şi cu întoarcerea Chinei 
spre economia de piaţă, precum şi cu o mai mare orientare de natură econo- 
mică a Indiei, aproape jumătate din populaţia Globului s-a integrat treptat în 
piaţa mondială. Doar puţine ţări, cum ar fi Coreea de Nord, Cuba şi Birma 
(Myarmar), se țin departe în mod conştient de economia mondială. Această 
integrare în economia mondială, decisă la nivel politic, a fost însoțită de extin- 
derea sistemelor de reglementare internaţionale şi de măsuri care au forțat 
integrarea la nivel economic mondial prin reducerea limitelor comerciale, 
prin deschiderea piețelor de capital şi facilitarea investiţiilor directe - asta, şi 
între statele orientate deja spre piaţa mondială cum sunt țările din OECD!. 

Semnele caracteristice ale acestui proces, care este cuprins în termenul de 
„globalizare”, sunt: 

e  Ointensificare a schimbului de bunuri şi servicii, care se dezvoltă rapid 
prin faptul că sporesc participările comerțului exterior la produsul so- 
cial brut al fiecărei țări. Se intensifică diviziunea muncii la nivel econo- 
mic mondial. Prin aceasta, unele țări devin mai dependente de dezvol- 
tările economice din alte țări. În Europa s-a reacţionat la acest fenomen 
prin faptul că în cadrul Zonei-Europa un important risc de natură eco- 
nomică mondială - e vorba de riscul căderilor cursului de schimb va- 
lutar - a fost îndepărtat prin introducerea unei monede comune. 


! De OECD (Organization of Economic Cooperation and Development), cu centrul la 
Paris, aparţin 24 de țări. 

2 Cf. GRUPUL DE EXPERȚI „WELTWIRTSCHAFT UND SOZIALETHIK” („Economie mondială 
şi etica socială”), Multiple fețe ale globalizării. Perspective pentru o ordine mondială umană 
(împreună cu operele de binefacere Adveniat, Misereor, Renovabis missio Aachen, misso Miin- 
chen), Bonn 2000 şi Joachim WIEMEYER, „Cauze şi consecințe ale globalizării economice”, 
Jahrbuch für Christliche Sozialwissenschaften 41 (2000) 51-73; IDEM., „Globalizarea economiei 
ca provocare social-etică”, Revista Catolică Internaţională Communio 29 (2000) 210-221; 
IDEM., „Doctrina socială catolică în epoca globalizării”, Theologie der Gegenwart 1 (2001). 

e Creşterea investițiilor directe, prin care concerne transnaționale cuce- 
resc noi pieţe de desfacere şi centre de producție, ca şi faptul că în rețeaua 
concernului lor plasează la scară mondială în centrele potrivite anumite 
producţii parţiale, pentru ca apoi să realizeze produse finale. În felul 
acesta, de exemplu, firme constructoare de mașini auto lasă să se con- 
struiască motoarele în străinătate, pentru a le transporta apoi mai de- 
parte pentru montajul final în patria proprie. Cam un sfert din comer- 
tul care este considerat din punct de vedere economic mondial drept 
comerț exterior, conform statisticilor, reprezintă, în cele din urmă, în 
mod real, o livrare în interiorul centrelor de producţie. 

e Un capital global mobil, care poate să fie depus pe diferite pieţe finan- 
ciare?. Astfel, bursele sunt deschise la orice oră şi de la locul unei bănci 
pot fi vândute în întreaga lume hârtii valorice 24 de ore pe zi cu ajutorul 
internetului. Capitalul poate curge cu viteză în anumite ţări şi la fel de 
repede să iasă de acolo. 

e Plecări crescânde din ţara de baştină ale oamenilor aflaţi în căutare de 
muncă (temporar sau permanent). Pentru moment, migrația este legală, 
în parte, dar şi ilegală. Aproximativ 190 de milioane de oameni trăiesc 
în afara ţării în care s-au născut, în fiecare an pleacă definitiv la nivel 
mondial circa 12 milioane de oameni. Cu această ocazie transferă o 
parte din venitul lor în țara proprie şi investesc acolo*. Aceste retrimi- 
teri de virament sunt cu peste 90 de miliarde de dolari anual, cam 50% 
mai mult decât ajutorul mondial pentru dezvoltare. O altă parte esenţi- 
ală a mişcării internaționale de oameni o constituie turismul aflat în 
creştere, precum şi şederile în străinătate cu scopuri legate de formare 
şi specializare a elevilor, studenţilor şi oamenilor de ştiinţă. 

Globalizarea aduce cu sine atât speranțe, cât şi temeri. Speranţele aduc cu 

sine faptul că pentru țările mai sărace devine posibil să atingă o creştere ridi- 
cată a economiei, şi astfel, să combată pe termen lung marea sărăcie care se 
află în ţara lor. În China şi în India numărul celor care trăiesc în absolută să- 
răcie a scăzut simţitor pentru că au atins o creştere rapidă într-un fel unic în 


3 GRUPUL DE EXPERŢI „WELTWIRTSCHAFT UND SOZIALETHIK” („Economie mondială şi 
etica socială”), Finanțe globale şi dezvoltarea umană, Bonn 2001. 

1 Cf. GRUPUL DE EXPERŢI „WELTWIRTSCHAFT UND SOZIALETHIK” („Economie mondială 
şi etica socială”), Okonomisch motivierte Migration zwischen nationalen Eigeninteressen und 
weltweiter Gerechtigkeit (Migrația motivată economic între propriile interese naţionale şi drepta- 
tea la nivel mondial), Bonn 2005. 

cunoscuta istorie a economiei”. De procesul de creştere provocat de globalizare 
profită însă şi vechile țări industrializate stabile, pentru că bunăstarea lor urcă, 
de exemplu, prin importuri ieftine. Din acest punct de vedere, globalizarea 
este un joc pozitiv al sumelor de care pot profita toți. 

Temerile se extind, pe de o parte, spre cele mai sărace țări în curs de dezvol- 
tare. Acestea se văd decuplate de la economia mondială. Din cauza rămânerii 
lor în urmă în multe domenii, mai ales în domeniul tehnologic, la nivel de 
educaţie a populaţiei etc., nu pot recupera tocmai progresul națiunilor indus- 
trializate occidentale. Lucrul acesta este valabil, înainte de toate, pentru ţările 
Africii, la sud de Sahara, unde în ultimii ani numărul şi categoria oamenilor 
săraci au crescut“. Puținele lor forțe de muncă ce deţin o calificare sunt atrase 
de salarii mai mari în străinătate (brain drain). În cadrul naţiunilor industria- 
lizate occidentale există teama că într-o ţară există unii care câştigă şi alții care 
pierd prin globalizare. Printre ultimii se numără, mai ales, angajații mai puţin 
calificaţi, ale căror locuri de muncă se desființează sau sunt mutate într-o ţară 
străină mai ieftină prin raţionalizări care sunt forțate de globalizare. Mai de- 
parte se tem că o deplasare a imigranților sporeşte concurenţa pe pieţele de 
muncă ale ţărilor industrializate occidentale. 

Alte temeri privesc dezvoltarea globală: 

e Procesul forțat de creştere a globalizării duce, de exemplu, din cauza 
consumului crescând de energii fosilizate, la circulaţie care se extinde, 
împovărând mult mediul natural, înainte de toate, domeniul climei”, 
care pe termen lung nu poate fi suportată. Deoarece benzina pentru 
zboruri şi motorina pentru vapoare nu se impozitează, din cauza aces- 
tei ieftiniri a transportului internaţional în comparaţie cu cel naţional, 
se poate vorbi de o „superglobalizare” artificială. 

e Independența piețelor, mai ales a pieţelor de capital, poate duce la fap- 
tul că unele crize locale se extind repede la nivel mondial şi, în anumite 
cazuri, sunt „infectate” chiar şi ţări cu o economie stabilă. 

Acestea şi alte puncte de critică au făcut să apară mișcări critice față de 

globalizare, care atrag atenția asupra dorințelor lor, mai ales în faţa factorilor 
economici mondiali (cum ar fi Întâlnirea la vârf G 8 în Heiligendamm din 


5 Cf. Joseph STIEGLITZ, Die Chancen der Globalisierung (Şansele globalizării), Berlin 2006, 
29 ş.u. 

* Cf. Joseph SrreaLirz, Die Chancen der Globalisierung (Șansele globalizării), 30. 

7 Cf. pentru această tema principală „Klima im Wandel” („Clima în schimbare”), Amosin- 
ternational 1 (2008). 

2007), şi organizează în același timp întâlniri de opoziţie („Summit-ul social 
mondial”). 

Aceste procese ale globalizării nu sunt evoluţii propulsate doar la nivel de 
creştere naturală sau tehnologică (cum ar internetul şi costurile pentru trans- 
port aflate în scădere). Ele se datorează mult mai mult deciziilor guvernelor 
naţionale în privința modului în care ţara lor se deschide și cum se deschide 
faţă de piaţa mondială. În al doilea rând, procesele globale sunt dirijate (mo- 
delate, rânduite, controlate, provocate) de organizații internaționale cum sunt 
WTO - Organizaţia Mondială a Comerţului, IWF - Fondul Monetar Interna- 
tional şi Banca Mondială care se ocupă de ILO - Organizația Mondială a 
Muncii. În al treilea rând, concernele transnaţionale sunt actori existenţiali ai 
globalizării, față de care reacționează mai departe acţionarii, consumatorii, 
legiuitorii țărilor de baştină şi opinia publică. În al patrulea rând, şi organiza- 
tiile neguvernamentale influenţează procesul globalizării, prin faptul că atrag 
atenţia în privinţa aspectelor ascunse ale globalizării şi formulează alternative. 
În al cincilea rând, au şi comunităţile religioase posibilitatea de a exercita o 
influență asupra procesului globalizării. Aici se evidenţiază îndeosebi Biserica 
Catolică, deoarece ea dispune într-un mare număr de ţări de vitale biserici 
locale. Astfel, experienţele legate de globalizare dintr-un mare număr de ţări 
pot fi puse împreună şi, din partea autorității morale a papei, în perspectiva 
binelui comun mondial, se poate cere o modelare/dirijare a globalizării în so- 
lidaritate şi dreptate. 

În sensul constituţiei pastorale a Conciliului al II-lea din Vatican Gaudium 
et spes, „globalizarea” ţine de „semnele timpului” (nr. 4), care trebuie analizate 
în lumina evangheliei, deoarece „bucuria şi speranţa, tristețea şi angoasa oa- 
menilor de azi, mai ales ale săracilor şi ale tuturor celor care suferă, sunt şi 
bucuria şi speranţa, tristeţea şi angoasa ucenicilor lui Cristos” (nr. 1). 

Deoarece globalizarea este un proces care poate şi trebuie să fie modelat la 
nivel politic, doctrina socială a Bisericii este solicitată să prezinte clar scara 
valorică după care trebuie să se orienteze evoluţia globalizării. Lucrul acesta se 
va face în pasul următor. La sfârşit se va vedea cum modelarea globalizării este 
posibilă în anumite domenii şi cum se poate implica fiecare ţară în faţa provo- 
cării globalizării. 

I. Perspectiva normativă privind globalizarea 
1.1. Fundamentul teologic 


Conform relatărilor creaţiei din Vechiul Testament (Gen 1 şi 2), întregul 
pământ este creaţia lui Dumnezeu, natura cu sau lipsită de viaţă. Aceasta a fost 
încredințată de Dumnezeu tuturor oamenilor pentru o folosire comună. În 
cazul acesta, folosirea ei nu trebuie să fie rezervată doar câtorva generaţii şi 
nici în cadrul unei generații doar câtorva oameni. Potrivit relatărilor creaţiei, 
toți oamenii se trag dintr-o singură pereche. Aici este oferită o legătură funda- 
mentală a întregii omeniri, care constituie, desigur, o singură familie’. Există 
o unitate fundamentală a întregului neam omenesc. Această unitate funda- 
mentală precede toate diferențele de limbă, cultură, religie, etnii sau alte semne 
specifice. Pornind de la această perspectivă, trebuie salutată în mod clar interac- 
ţiunea mereu mai strânsă a oamenilor la scară mondială prin globalizare, pen- 
tru că familia omenească proclamată ca atare la nivel normativ poate deveni 
astfel o realitate concretă. 

În calitate de „Chip al lui Dumnezeu” (Gen 1,26) şi de „copii” ai unicului 
Tată ceresc, le revine tuturor oamenilor o demnitate egală în mod fundamen- 
tal. Această demnitate cere ca în viața socială să le fie garantate oamenilor 
drepturi egale - este vorba de drepturile fundamentale ale omului”. Ideea 
drepturilor omului la nivel mondial ar putea să vorbească astfel pentru un stat 
al lumii care trebuie să garanteze aceste drepturi ale omului. Un astfel de stat 
al lumii ar putea să prezinte însă o prea largă armonizare şi centralizare, care 
să fie în contradicție tocmai cu drepturile omului. În felul acesta, grupuri de 
oameni au dreptul de a se îngriji de propria limbă, de propria cultură, de pro- 
priile tradiţii şi de propriile forme de convieţuire socială, care se deosebesc de 
cele ce aparțin altor oameni. Din acest motiv, este legitimă instituirea unor 
state care se distanțează de alte state prin granițe, prin diferite legislații de or- 
din juridic, prin diferite limbi, culturi etc.!! Pe de altă parte, din aceasta - aşa 
cum a subliniat întotdeauna tradiţia bisericească - nu poate fi dedusă nici o 


8 Cf. CONSILIUL PONTIFICAL PENTRU DREPTATE ŞI PACE, Compendiu de doctrină socială a 
Bisericii, Sapientia, laşi 2007, nr. 171. 

°? Cf. CONSILIUL PONTIFICAL PENTRU DREPTATE ȘI PACE, Compendiu..., nr. 428. 

10 Cf. CONSILIUL PONTIFICAL PENTRU DREPTATE ȘI PACE, Compendiu..., nr. 152-159. 

11 Cf. GRUPUL DE EXPERȚI „WELTWIRTSCHAFT UND SOZIALETHIK” („Economie mondială 
şi etica socială”), Migrația motivată economic între propriile interese naţionale şi dreptatea la 
nivel mondial, 37ş.u. 

suveranitate statală nelimitată”. Mai mult, o unitate fundamentală a familiei 
umane la nivel mondial cere ca statele să trăiască împreună în mod paşnic şi 
să aibă propria contribuţie la binele comun înţeles la scară mondială. 

Existenţa legitimă a statelor în calitate de coloane de bază ale ordinei inter- 
naţionale cere mai întâi ca fiecare stat să fie responsabil pentru garantarea 
drepturilor umane ale cetățenilor săi în toate cele trei dimensiuni: a drepturilor 
libertăţii individuale, a drepturilor de iniţiativă politică şi a drepturilor de re- 
vendicări sociale. În cazul în care un stat nu vrea lucrul acesta sau dacă din 
cauza situației sale socio-economice nu este în stare să împlinească aceasta, 
comunitatea internațională de state este chemată să se angajeze pentru reali- 
zarea drepturilor omului în statul respectiv. Aceasta condiționează, cumva în 
sensul unei „opţiuni preferenţiale pentru cei săraci", un sprijin acordat celor 
mai sărace ţări, care din cauza unor catastrofe naturale sau a altor evoluţii nu 
sunt nicicum în stare să îndeplinească cele mai elementare necesități de viaţă 
ale cetăţenilor lor. Aici trebuie să fie un fel de ajutor conform principiului sub- 
sidiarităţii'*, „ajutor pentru ajutor autonom, care să fie cât mai limitat în timp 
şi care să respecte onoarea proprie a celor nevoiaşi. 

Toate statele trebuie să se respecte în mod reciproc şi să coopereze între ele 
în vederea unui avantaj comun. Statele nu au voie să urmărească vreo obținere 
de avantaje pe cheltuiala sau în defavoarea altora. Cooperarea dintre state 
poate avea loc în cadrul relațiilor şi acordurilor bilaterale; ea se poate realiza 
în cadrul fuziunilor cu instituţii comune (UE) sau a fuziunilor la nivel mondial 
(Organizaţia Naţiunilor Unite)!5. Din acest motiv, doctrina socială a Bisericii 
a sprijinit întotdeauna principial atât fuziunea europeană, cât şi ONU. 

Aici există o serie de probleme etice în privinţa acțiunii comune a statelor: 
o primă problemă constă în faptul că unele state nu dispun de nici o guvernare 
democratică legitimă, însă vor să aibă un cuvânt de spus în afacerile internați- 
onale, cu toate că reprezintă mai puţin propriul popor decât interesele unei 
mici minorităţi dictatoriale. În al doilea rând, unele state cooperează bine între 
ele, însă acest tip de cooperare exclude alte state, respectiv, cooperarea are loc 
în defavoarea unor terţe state. O a treia problemă constă în faptul că statele 
resping participarea egală a altor state în cadrul organizaţiilor internaţionale şi 
atunci când este vorba de organizarea sistemelor de reglementare mondiale 


12 Cf. CONSILIUL PONTIFICAL PENTRU DREPTATE ŞI PACE, Compendiu..., nr. 435. 

13 Cf. CONSILIUL PONTIFICAL PENTRU DREPTATE ŞI PACE, Compendiu..., nr. 182. 

14 Cf. CONSILIUL PONTIFICAL PENTRU DREPTATE ŞI PACE, Compendiu..., nr. 185-188. 
15 Cf. IOAN AL XXIII-LEA, Pacem in terris, nr. 142. 

sau se sustrag de la necesitatea reglementării care reiese din cerinţele binelui 
comun mondial. 

În contextul provocărilor globalizării, trebuie luat în seamă raportul dintre 
economie şi politică. Conciliul al II-lea din Vatican a recunoscut în principiu 
autonomia legitimă a diferitelor domenii culturale (Gaudium et spes, nr. 36) 
care funcționează după logica proprie. Însă această autonomie este întotdeauna 
doar „relativă, pentru că un singur domeniu cultural nu trebuie să urmărească 
dominaţia sau stăpânirea peste întreaga societate. În prezent există pericolul 
unei prea mari independenţe şi dominaţii a economiei, care îşi supune alte 
domenii ale vieţii cum ar fi politica, comunicațiile sociale, ştiinţa etc. Pornind 
de la o perspectivă social-etică, nu este de datoria politicii să conducă sau să 
dirijeze ea însăşi economia, aşa cum a fost cazul în blocul răsăritean comunist, 
ci să realizeze cadrele juridice pentru economie astfel încât acțiunea economică 
să fie conformă cu exigenţele binelui comun. Dar lucrul acesta este valabil la 
nivel naţional, la nivelul fuziunilor transnaționale așa cum este în UE, precum 
şi la nivel global. Astfel de reglementări ar trebui să garanteze că se ajunge la 
un schimb echitabil de bunuri și prestări de servicii pe pieţe. 

Aceste reflecţii de principiu în legătură cu moderarea globalizării trebuie 
aprofundate în punctul ce urmează ca criterii ale dreptăţii. Un discurs despre 
dreptate este necesar, deoarece astfel de probleme fundamentale sunt temati- 
zate ca probleme legate de dreptate cu mult dincolo de spaţiul bisericesc în 
filozofia socială modernă (cum ar fi, de exemplu, John Rawls!%). 

În momentul în care participă la aceste discursuri despre dreptate, etica 
socială creştină îşi dezvoltă mai departe categoriile de dreptate tradiționale în 
faţa provocărilor de astăzi (justitia commutativa, justia legalis, justia distribu- 
tiva). Ce-i drept, doctrina socială a Bisericii a completat cele trei principii cla- 
sice ale dreptăţii prin categoria „dreptăţii sociale”. Însă această categorie este 
prea generală pentru a o putea aplica în mod concret la procesele, sistemele de 
reglementare şi la instituţiile economice, mai ales la cele mondiale. Din acest 
motiv se încearcă în continuare o prezentare concretă a „dreptăţii sociale”. 


16 Cf. John Raw1s, Theorie der Gerechtigkeit, Frankfurt a. M. 1979 (original în engleză: A 
Theory of Justice - Teoria dreptății - 1971, 1975 şi 1999), precum şi aplicarea la nivel internați- 
onal, IDEM, Das Recht der Völker (Dreptul popoarelor), Berlin - New York 2002. 

17 CONSILIUL PONTIFICAL PENTRU DREPTATE ŞI PACE, Compendiu..., nr. 201. 

2.2. Șase dimensiuni ale dreptăţii sociale în vederea modelării globalizării 


Criteriile fundamentale ale dreptăţii se bazează pe demnitatea egală a tuturor 
oamenilor şi pe drepturile egale ale omului. Criteriile de dreptate pentru state 
sunt deduse de aici. Astfel, pentru state, nerespectarea criteriilor dreptății’? are 
efecte retroactive asupra cetăţenilor lor; de exemplu, excluderea sau discrimi- 
narea unui stat în cadrul negocierilor internaţionale înseamnă indirect, în 
acelaşi timp, o discriminare sau o excludere a cetățenilor acestui stat de către 
cetățenii unui alt stat sau ai mai multor state. 

Deoarece toţi oamenii au o demnitate în mod fundamental egală şi le revin 
drepturi ale omului egale, participarea în mod egal a tuturor statelor la nivel 
internațional este fundamentală. Prin aceasta, dreptul la participare” este pri- 
mul principiu fundamental al dreptăţii. Aceasta înseamnă că toate statele au 
dreptul să participe la conferințele, organizaţiile internaţionale care le privesc 
şi în care sunt negociate afaceri ale binelui comun mondial sau probleme care 
le privesc în mod nemijlocit. 

Un al doilea criteriu de dreptate, care este central pentru schimbul econo- 
mic, este criteriul dreptății performanței. Performanţa şi contraperformanța 
trebuie să se afle într-un raport convenabil. Aceasta privește nu numai fiecare 
tranzacție de piață în parte, ci şi condiţii structurale de piaţă, de exemplu, 
atunci când există şanse de intrare pe piață sau când este o suficientă concu- 
rență din partea ambelor părți ale pieţei. 

De concurenţa performanţei, de natura economiei de piață poate beneficia 
numai cel care este suficient de capabil să participe la procesul de piaţă. În 
națiunile moderne industrializate, pentru fiecare cetățean în parte, capacitatea 
cea mai importantă este dobândirea pregătirii şi a calificării profesionale. În 
societăţile agrare poate fi existenţial accesul la pământ, la mijloace de produc- 
ţie pentru producția agrară şi la credit. Țările au nevoie de o suficientă infra- 
structură funcțională pentru a putea folosi şansele de pe piața mondială. Cu 
aceasta, dreptatea șanselor este al treilea criteriu. 

Nu toate persoanele sunt atât de capabile de performanţă încât să poată 
avea acces la veniturile de piață sau, cel puţin, să ajungă la ele într-o măsură 
suficientă. Necesarul lor pentru satisfacerea necesităţilor de bază elementare 
în sensul unui minimum economic de existenţă este mai sus decât venitul lor. 


15 Cf. pentru cele cinci criterii ale dreptăţii (fără dreptatea de participare) şi Joachim WIE- 
MEYER, Europäische Union und weltwirtschaftliche Gerechtigkeit (Uniunea Europeană şi drepta- 
tea economică mondială), Münster 1998, 66ş.u. 

19 Cf. CONSILIUL PONTIFICAL PENTRU DREPTATE ŞI PACE, Compendiu..., nr. 189. 

Din acest motiv sunt necesare instituţii ale dreptății necesității, la nivel naţio- 
nal, sisteme de asigurări sociale, la nivel internațional, ajutoare pentru țările 
cu profunde stări de necesitate ale cetăţenilor lor. 

Înainte de toate, în vederea asigurării dreptăţii necesităţii, a dreptăţii şanselor, 
precum şi a acțiunii generale a statului, sunt necesare enorme mijloace finan- 
ciare. Aceste greutăţi trebuie şi ele să fie împărțite în mod drept între cei capa- 
bili de performanţă. Din acest motiv, dreptatea finanţării este un alt criteriu 
central al dreptăţii. Lucrul acesta este valabil în contextul internaţional, cum 
ar fi împărţirea ajutorului pentru dezvoltare între țările capabile de perfor- 
manţă, respectiv împărţirea greutăților debitelor de acțiune pentru ţări foarte 
îndatorate între statele creditoare. 

Problemele dreptăţii nu privesc doar generaţia care trăieşte astăzi, ci şi ge- 
neraţiile viitoare. Spre acestea, de exemplu, prin furtul resurselor naturale sau 
printr-o gravă împovărare poluantă a mediului natural (depozite de gunoaie), 
prin schimbări ale climei, pot fi împinse costuri care le apasă într-un mod 
irațional. Aici se ridică probleme de etică a dreptăţii dintre națiuni. Dreptatea 
generaţiilor” cere, printre altele, ca resursele regenerabile să fie folosite numai 
în cadrul autoreînnoirii, ca puterea de autocurățare a mediului înconjurător 
natural să nu fie suprasolicitată, iar resursele care nu pot fi regenerate (de ex., 
petrolul) să fie folosite numai în măsura în care, de exemplu, prin formarea de 
capital şi progres tehnic, sunt puse la dispoziție compensații. 

Aceste şase criterii ale dreptăţii - dreptatea participării, a performanţei, a 
şanselor, a necesităţii, a finanţării şi cea dintre generaţii - nu constituie unități 
de măsură doar în fundalul doctrinei sociale a Bisericii în vederea modelării 
globalizării, ci ele pot fi acceptate şi în fundalul unui discurs secular socio-fi- 
lozofic despre dreptate - cum ar fi în baza teoriei contractului. Astfel, ele au 
şansa de a fi receptate şi acceptate de creştinii altor confesiuni, de oamenii altor 
religii şi de cei care nu cred. 


II. Despre o modelare/proiectare dreaptă a globalizării 


Globalizarea arată un mare număr de domenii cu probleme şi domenii de 
modelare. Din acest motiv, în continuare pot fi explicate doar la nivel exempli- 
ficator punctele proiectării prezente a globalizării, ce pot fi formulate, şi care 
necesități de proiectare pot fi deduse din criteriile dreptăţii. 


% Cf. pe larg: Joachim WIEMEYER, „Gerechtigkeit zwischen Generationen als wirtschaftse- 
thisches Problem” („Dreptatea dintre generaţii ca problemă economică etică”), Ethica 12 
(2004) 71-94. 

2.1. Dreptatea participării 


Din partea țărilor în curs de dezvoltare s-a acuzat mereu faptul că ele par- 
ticipă doar insuficient la deciziile economice mondiale care dispun în mare 
măsură asupra situaţiei lor economice. Aceste deficite privind dreptatea de 
participare pot fi concretizate cu ajutorul unei serii de exemple: în cadrul Fon- 
dului Monetar Internaţional (IWF), drepturile la vot sunt repartizate după 
participările la capital. Participările la capital se orientează conform capacită- 
ţii de performanţă din trecut. Rezultatul este o dominare a Statelor Unite ale 
Americii şi a ţărilor din UE în cadrul IWF. Deoarece toate deciziile de bază 
trebuie să fie luate cu o majoritate de 85% şi numai SUA au o parte de peste 
15%, au la dispoziţie ca singură țară dreptul de veto. Europenii şi americanii 
din Statele Unite au stabilit împreună să pună întotdeauna un european ca 
director al IWF, în timp ce preşedintele Băncii Mondiale este întotdeauna un 
american din Statele Unite. Practic, în cazul acesta, ţările în curs de dezvoltare 
nu au nici o influenţă relevantă în cele două instituţii financiare centrale ale 
economiei mondiale”. 

Din punct de vedere formal, lucrurile stau mai bine în cadrul Organizaţiei 
Mondiale a Comerţului (WTO), pentru că acolo se aplică principiul: un vot, o 
țară. De altfel, WTO merge înapoi la GATT din 1947, care inițial era un club 
al naţiunilor industrializate. Toţi cei care au devenit ulterior membri în GATT, 
respectiv în WTO, trebuiau să se alăture deja sistemului de reguli care exista 
dinainte, şi astfel, nu puteau impune o nouă negociere cuprinzătoare a agen- 
delor. Dezvoltările ulterioare ale GATT, respectiv ale WTO, au avut la bază 
runde de negocieri la nivel mondial. În aceste runde de negocieri, SUA şi UE 
se prezintă cu foarte mari delegaţii de negociatori din care fac parte specialişti 
pentru fiecare detaliu al negocierilor”. 

Contrar acestora, țările în curs de dezvoltare dispun în mare parte numai 
de delegaţii mici cu o expertiză de specialitate insuficientă. Din partea SUA şi 
a UE se încearcă în multe feluri să îndrepte o anumită ţară spre acceptarea 
unui rezultat al negocierilor pentru a forța ulterior alte țări să le urmeze exem- 
plul. Prin aceasta se întâmplă des ca ţări în curs de dezvoltare - în ciuda prin- 
cipiului o ţară, un vot — să semneze acorduri care pentru ele sunt dezavanta- 
joase. În felul acesta, cerințele țărilor industrializate pot demonstra un grad 
ridicat de obligaţie pentru ţările în curs de dezvoltare, în timp ce promisiunile 


2 Cf. Joseph STIGLITZ, Die Chancen der Globalisierung (Șansele globalizării), 39. 
2 Cf. Joseph Srirrrz, Die Chancen der Globalisierung (Șansele globalizării), 133ş.u. 

țărilor industrializate făcute ţărilor în curs de dezvoltare rămân mai puţin 
obligatorii la nivel juridic sau indecise în spaţiul lor de realizare ca timp. 

Chiar şi în cazul în care sistemul de reglementare al WTO, cu procedurile 

sale de arbitraj de tip juridic, ar putea apăra naţiuni mai slabe, cum sunt țările 
în curs de dezvoltare, în fața marilor blocuri comerciale ca UE sau SUA, aceste 
proceduri au două slăbiciuni: în primul rând, ţările în curs de dezvoltare nu 
dispun, de regulă, de jurişti competenţi în domeniul comerțului. Ele ar trebui 
să-şi cumpere specialiști corespunzători cu bani grei. În al doilea rând, nu este 
sigur faptul că o ţară în curs de dezvoltare ar putea ajunge la o decizie în avan- 
tajul propriu”, asta, pentru că acum dreptul ei de a impune sancțiuni comer- 
ciale contra UE este relativ lipsit de sens deoarece partea sa la import al UE 
este adesea sub 1%, așa încât UE poate renunţa ușor la relaţiile cu ţara respec- 
tivă, asta, în timp ce propriul comerț depinde până la 50% de piaţa UE. 

Astfel de deficite ale dreptăţii participării ar putea fi completate mai departe. 

Pentru deficitele amintite pot fi de ajutor următoarele: 

e În interiorul IWF şi al Băncii Mondiale, repartizările privind dreptul la 
vot trebuie recântărite aşa încât partea ţărilor dezvoltate să mai scadă, 
iar țările în curs de dezvoltare să primească o parte mai mare. 

e În interiorul WTO, ţările în curs de dezvoltare trebuie să se unească 
mai strâns între ele, să pună la punct o expertiză de specialitate ştiinţi- 
fică independentă pentru conferințele privind comerțul şi să pregătească 
proprii jurişti pentru comerţ. Pentru aşa ceva ar putea oferi ajutoare 
organizații internaționale (UNCTAD), organizații neguvernamentale 
din Vest, precum şi guverne ale țărilor industrializate. WTO ar trebui 
să devină mai transparentă şi să se deschidă mai mult pentru organiza- 
tiile de tip socio-civil??. 


2.2. Dreptatea performanţei 


În domeniul dreptăţii performanţei apar probleme în cazul contractelor în 
momentul în care performanţa şi contraperformanţa nu se află într-un raport 
corespunzător. Deoarece multe țări în curs de dezvoltare continuă să fie furni- 
zori de materii prime mineraliere, obligația proiectării contractelor de exploatare 
dintre concernele internaţionale miniere şi petroliere şi țările care exploatează 


3 Cf. Joseph STIGLITZ, Die Chancen der Globalisierung (Șansele globalizării), 107. 
24 Cf. GRUPUL DE EXPERŢI „WELTWIRTSCHAFT UND SOZIALETHIK” („ECONOMIE MONDIA- 
LĂ ŞI ETICA SOCIALĂ”), Welthandel im Dienst der Armen (Comerţul mondial în slujba săraci- 


lor), Bonn 2006, 34. 

revine şi câştigă o mare semnificaţie”. Chiar dacă nu se discută despre cazurile 
de mituire a politicienilor, respectiv a funcționarilor guvernamentali din țările 
aflate în dezvoltare, care dispun de aceste drepturi de exploatare, pentru că în 
cazul acesta este evidentă încălcarea dreptăţii performanţei, continuă să rămână 
multe probleme. O primă problemă o constituie împărțirea câştigului. Când 
cresc puternic preţurile pieței mondiale în urma unei materii prime, trebuie 
asigurat faptul că partea țării în curs de dezvoltare la venituri se îmbunătăţeşte 
în mod corespunzător. Alte probleme se află în modul în care întreprinderile 
intervin în mediul natural şi, eventual, pot fi obligate să ia măsuri în vederea 
protejării mediului înconjurător, respectiv să inițieze măsuri pentru restaura- 
rea lui după terminarea exploatării. În aceste domenii există o serie de exem- 
ple în ţările aflate în curs de dezvoltare, care au avut efecte defavorabile pentru 
ele, de exemplu, concerne care după terminarea exploatării propriilor socie- 
tăți-fiică străine le lasă pe acestea să intre în concurs pentru a evita costuri ri- 
dicate legate de renovare. 

O altă problemă a dreptăţii performanţei se găseşte în puterea economică a 
concernelor transnaționale, care, singure sau prin înţelegeri cu altele, ocupă o 
poziție de dominare a pieţei”. Pentru a-şi spori câştigurile, împart între ele 
piețele. Unele legi ale cartelului din țările industrializate au mai promovat un 
gen de strategii cu ajutorul legilor concurenţei, prin faptul că au admis înţele- 
geri care se extind, în cele din urmă, la pieţele străine, dar nu şi în interiorul 
țării, asta având în vedere promovarea exportului. Întrucât unele concerne 
transnaționale au o mare greutate în comparaţie cu performanţa economică a 
țărilor în curs de dezvoltare mai mici, țările în curs de dezvoltare nu pot sanc- 
ţiona singure în mod eficace astfel de concerne transnaţionale. 

În raporturile comerciale dintre țările industrializate şi cele în curs de dez- 
voltare se mai află o problemă legată de dreptatea performanţei în faptul că 
multe țări în curs de dezvoltare întâmpină pe piața mondială, respectiv pe 
pieţele terţe, o concurenţă neloială din partea țărilor industrializate. Lucrul 
acesta se verifică, mai ales, atunci când ţările industrializate exportă subvenţi- 
onat produse agrare în favoarea propriilor agricultori. Aşa este situația privind 
exporturile de bumbac ale SUA, care aduc pagube micilor agricultori din unele 
țări extrem de sărace din Africa, sau exporturile de carne de vită ale UE. În alte 
domenii de producţie, ce-i drept, sunt binevenite ca materii prime produsele 
din ţările în curs de dezvoltare, pentru că acestea nu pot fi obținute în cadrul 


25 Cf. GRUPUL DE EXPERŢI „WELTWIRTSCHAFT UND SOZIALETHIK”, Welthandel..., 181ş.u.. 
26 Cf. GRUPUL DE EXPERŢI „WELTWIRTSCHAFT UND SOZIALETHIK”, Welthandel..., 251ş.u. 

țărilor industrializate. Însă în momentul în care țările în curs de dezvoltare vor 
să-şi prelucreze mai departe propriile materii prime şi vor prin asta să preia 
etapele de prelucrare făcute până acum în țările industrializate, se lovesc de 
greutăți vamale crescânde, în funcţie de gradul de prelucrare. Acest sistem al 
escaladării vamale” ţine ţările în curs de dezvoltare în rolul de furnizori de 
materii prime. Preţurile de pe piaţa mondială privind materiile prime oscilează 
mai puternic decât cele ale produselor prelucrate mai departe, aşa încât țările 
în curs de dezvoltare sunt expuse unor mai mari instabilități ale economiei lor. 

Pentru a crea mai multă dreptate a performanţei la nivelul economiei mon- 

diale, este necesar: 

e Să fie oferite acorduri cu societăţile miniere într-o procedură transpa- 
rentă, care să prezinte deschis înțelegerile şi, la fel, să anunţe deschis 
plăţile concernelor față de guvernele naţionale. 

e Să fie creată o autoritate a concurenţei la nivel mondial, de exemplu, 
plasată pe lângă WTO; la fel, să fie permise cereri de despăgubire din 
partea țărilor afectate din cauza limitărilor concurenţei şi în centrele de 
origine ale concernelor transnaţionale (SUA şi UE), iar aceste plângeri 
să devină efectiv posibile. 

e Creşterea exportului țărilor industrializate (mai ales în domeniul agrar) 
trebuie interzisă şi escaladarea vamală trebuie oprită pas cu pas”. 


2.3. Dreptatea şanselor 


Multe dintre ţările în curs de dezvoltare nu sunt în stare să se integreze în 
piața mondială într-un mod avantajos pentru ele. Cauza acestui fapt este nive- 
lul prost de pregătire al populaţiei, deoarece o bună parte a populaţiei lor nu 
s-a bucurat de nici o educaţie şcolară, respectiv era o educaţie școlară insufici- 
entă, astfel că în ţară există doar un mic grup de persoane calificate. Mai de- 
parte, există enorme deficite în componența infrastructurii. Căile de circulație 
proaste cauzează mari costuri pentru transport şi duc la scumpirea multor 
produse, respectiv împiedică, înainte de toate, în zonele îndepărtate, integra- 
rea în economia internă şi în piața mondială. La fel, furnizarea energiei (a 
curentului) este insuficientă sau neîncrezătoare. Aspectul acesta este la fel de 
valabil pentru internet şi rețelele de telecomunicaţii. Mai departe, există în 
cadrul economiei domenii-cheie cum ar fi sectorul finanţelor (băncile) sau cel 


7 Cf. Joachim WIEMEYER, Europäische Union und weltwirtschaftliche Gerechtigkeit (Uniu- 
nea Europeană şi dreptatea economică mondială), Münster 1998, 88ş.u. 
28 Cf. GRUPUL DE EXPERŢI „WELTWIRTSCHAFT UND SOZIALETHIK”, Welthandel..., 35ş.u. 

al branşei de asigurări, care aduc prestări de servicii pentru alte ramuri ale 
economiei. Adesea calitatea lor este, de asemenea, insuficientă. Astfel de defi- 
cite structurale, chiar şi în cazul unor eforturi enorme ale unei ţări din pro- 
pria-i forță, pot fi prelucrate doar în spaţii de timp îndelungate. Astfel, de 
exemplu, furnizarea de curent pentru toţi cetăţenii cere un enorm efort de 
capital pentru centre energetice şi rețele de curent, motiv pentru care în prezent 
aprox. 1,6 miliarde de oameni nu sunt conectaţi la o reţea de curent electric”. 

Din acest motiv se cere o cooperare în vederea dezvoltării, ca să fie create 
mai întâi pentru fiecare ţară condiţiile pentru o integrare plină de succes în 
economia mondială. Pe an se realizează din partea comunităţii statelor un vo- 
lum de circa 60 miliarde de dolari, iar dacă acest volum ar crește în mod clar, 
ar putea fi atinse mai bine scopurile mileniului propuse de ONU în sensul 
înjumătăţirii sărăciei până în 2015. La conferința mondială din 2002 privind 
finanţarea dezvoltării, ţările industrializate au promis din nou că vor ridica 
ajutorul lor pentru dezvoltare la 0,7% din produsul social brut”. 

O reducere a şanselor ţărilor în curs de dezvoltare derivă şi din plecarea 
(brain drain) unei părţi a forţei de muncă ce deţine o înaltă calificare. Pentru 
a acoperi cel puţin costurile pentru pregătire suportate de țările în curs de dez- 
voltare, şi prin aceasta să se reducă o parte de capital din țările în curs de dez- 
voltare şi cele în fază de transformare, ar trebui să urmeze plăți de compensare’. 

În cadrul UE se practică o astfel de promovare a dreptăţii şanselor, înainte 
de toate, prin fondurile destinate structurii. Mai ales Irlanda a folosit aceste 
posibilități în mod exemplar, şi astfel, s-a dezvoltat dintr-o casă a sărăciei aflată 
în situația de margine a Europei într-una dintre cele mai bogate țări ale Europei. 


2.4. Dreptatea necesităților 


Unele ţări în curs de dezvoltare sunt atât de sărace încât nu sunt în stare să 
învingă cu propria forţă recoltele slabe, catastrofele naturale etc., care măresc 
foamea, sărăcia şi bolile. Însă adesea sunt şi războaiele civile cauze ale acestor 
catastrofe umanitare. Minimumul fizic de existență al multor oameni este ame- 
nințat. Pentru a asigura drepturile fundamentale la viață, hrană şi sănătate, 


* Hermann-]Josef WAGNER, Was sind die Energien des 21. Jahrhunderts (Ce înseamnă ener- 
giile secolului al XXI-lea), Frankfurt a.M. 20072, 232. 

3% Cf. Joseph STIGLITZ, Die Chancen der Globalisierung (Șansele globalizării), 120. 

31 Cf. GRUPUL DE EXPERŢI „WELTWIRTSCHAFT UND SOZIALETHIK” („Economie mondială 
şi etica socială”), Migrația motivată economic între propriile interese naţionale şi dreptatea la 
nivel mondial, 56. 

este necesară în cazul acesta o sprijinire din partea comunității internaționale. 
Mor şi acum în fiecare zi prea mulţi oameni, printre ei mulți copii, din cauza 
foamei, a bolilor ce ar putea fi ușor combătute etc. Dreptatea necesităților cere 
să existe în mod corespunzător condiţii ca în cazul situaţiilor de necesitate să 
i se ofere fiecărei ţări ajutoare la timp şi în grad suficient. Pentru aceasta însă 
trebuie urmărite acele forme de ajutorare care să nu slăbească responsabilita- 
tea proprie şi inițiativa personală a oamenilor, şi astfel, să nu devină pe termen 
lung primitori de ajutor străin (de ex., în lagărele pentru refugiaţi). 


2.5. Dreptatea finanţării 


Punerea la dispoziție a mijloacelor pentru cooperare în vederea dezvoltării 
pentru promovarea dreptăţii în şanse şi a dreptăţii în necesităţi cere, privit la 
nivel mondial, enorme mijloace/eforturi. Mai departe există nevoia de a uşura 
situaţia unei serii unor ţări foarte îndatorate, pentru a avea din nou şanse şi a 
nu rămâne închise într-o capcană a datoriilor”. Tot astfel, se poate ca în viitor 
să fie necesar să se facă mari investiţii pentru reducerea emanaţiilor de CO, şi 
pentru adaptarea la urmările climaterice (de ex., construcţia de diguri) care 
suprasolicită, înainte de toate, țări sărace. 

Prin aceasta apar mari poveri financiare care trebuie puse la dispoziţie de 
către statele înstărite capabile de performanţă. Aici se pune o problemă legată 
de dreptatea finanțării, ca toate ţările înstărite (nu numai țările industrializate 
din Vest, ci şi țările bogate în petrol) să participe la aceste greutăți. Aceasta este 
o problemă a dreptăţii finanțării la nivel mondial, în care își fac apariția enorme 
deficite. Astfel, SUA - conform produsului social brut — realizează doar o mică 
parte din necesitatea finanțării mondiale. În cadrul măsurilor de reducere a 
datoriilor sunt multe state care întârzie să participe la programul de reducere 
a datoriilor, respectiv să permită organizaţiilor economice mondiale dominate 
de ele (Banca Mondială, IWF) să se implice suficient în reducerea datoriilor 
externe (de exemplu, prin vânzările de bani ale IWF). 


2.6. Dreptatea dintre generații 


În fața unei creşteri a populaţiei globale, al cărei număr ar putea urca în 
prezent de la 6,4 miliarde la 9,5 miliarde de oameni până în 2050, şi la actua- 
lizarea prezentei forme de sistem economic ameninţă o enormă dezavantajare 


3 Cf. în legătură cu ştergerea datoriilor Joseph Sricrrrz, Die Chancen der Globalisierung 
(Șansele globalizării), 265ş.u. 

a şanselor lor de viață. Cauze pentru aceasta sunt schimbările climei” provo- 
cate de oameni, devastarea resurselor regenerabile, a pământului, a lipsei de 
apă, extinderea deşerturilor şi despădurirea pădurilor amazoniene, precum şi 
supraîncărcarea zonelor mediului înconjurător prin receptarea substanțelor 
nocive. Posibilităţile de viață ale generaţiilor viitoare ar putea - cel puţin în 
multe părți ale pământului — să se înrăutățească în mod clar. Dreptatea dintre 
generaţii cere ca generaţia de astăzi astfel să construiască sistemul economic 
încât generaţiile care vor veni să aibă şansa la o viață demnă de om şi în sens 
material. Pentru aceasta, este necesar ca zonele mediului natural să fie prote- 
jate suficient în fața unei poveri exagerate, adică să nu fie suprasolicitată forța 
naturală de autopurificare a apelor şi a mărilor, respectiv să nu se folosească 
aerul în lagărele de substanţe nocive. Mai departe, în viitor nu este permis ca 
resursele regenerabile (peştii din mările pământului) să fie folosite mai mult 
decât ar corespunde ratei de regenerare naturală. Pentru resursele neregenera- 
bile (de ex., petrol) se cere să fie dezvoltate tehnici pentru economisire, să fie 
construit un capital prin care să se compenseze pierderea de nerecuperat a 
resurselor folosite. 

Pentru a ajunge la aceasta, sunt necesare acorduri internaționale în vederea 
protejării climei, a reducerii supraîncărcării peste limite a mediului natural, în 
vederea controlului cantităților de pescuit etc. Aceste acorduri trebuie contro- 
late şi respectate cu eficacitate. În faţa resurselor limitate privind energiile nere- 
generative, mai este necesar să fie dezvoltate tehnologii de înlocuire şi să se 
aibă în vedere răspândirea lor la scară mondială. 


III. Importanţa globalizării pentru fiecare ţară 


În momentul în care o ţară se deschide în mod conştient față de piaţa mon- 
dială şi pătrunde astfel în fenomenul globalizării, aceasta are pentru respectiva 
ţară următoarele avantaje potenţiale: 

e poate importa bunuri şi prestări de servicii mai ieftine decât să le pro- 

ducă în propria ţară; 


33 Cf. COMISIA PENTRU PROBLEME SOCIALE — COMISIA PENTRU BISERICA UNIVERSALĂ, 
Der Klimawandel: Brennpunkt globaler, intergenerationeller und ökologischer Gerechtigkeit. Ein 
Expertentext zur Herausforderung des globalen Klimawandels (Schimbarea climei: problemă 
acută a dreptății mondiale, dintre generații şi ecologice. Un text al experților privind provocarea 
schimbării climei la nivel global). Die Deutschen Bischöfe, Nr. 29, Bonn 2006, precum și arti- 
colele din Amosinternational 1 (2008), tema principală: Klima im Wandel (clima în schimbare). 

investitorii străini pot aduce în țară capitalul şi know how-ul lor, în timp 
ce întreprinzătorii locali şi depunătorii de capital pot investi în străină- 
tate; 

muncitorii locali pot căuta de muncă în străinătate şi trimite acasă de- 
vize; pentru turism pot fi vizitate țări străine. Studenţii şi oamenii de 
ştiinţă pot dobândi experienţă în străinătate. În cazul lipsei de forță de 
muncă în anumite sectoare, pot fi depășite astfel de situații dificile prin 
forță de muncă străină, turiștii pot aduce devize etc. 


Însă o dată cu decizia pentru o deschidere sunt asumate și riscuri: 


instabilităţile economiei mondiale lovesc puternic în pieţele de bunuri 
şi materii prime din interiorul țării; 

concurența puternică mondială forțează adaptări permanente ale pozi- 
tiei proprii în cadrul concurenţei, asta, pentru că nimeni nu poate fi 
sigur că-şi poate impune propriul punct de vedere pe piaţa internaţio- 
nală, fără a mai aminti de posibilitatea de a-l extinde; 

din propria ţară se pot retrage uşor depunători de capital, investitori 
direcți şi forţe calificate de muncă sau turiștii pot să rămână la distanță 
în momentul în care sunt nemulţumiţi de condiţiile locului de baștină. 


Pentru ca în cadrul concurenţei globale să se participe avantajos, respectiv 
pentru a nu reveni în spatele unei poziții obținute deja, este necesară o politică 
adaptată“ la provocările globalizării. Condiţiile de bază sunt: 


o democraţie stabilă în care partidele să reușească să integreze în siste- 
mul politic cea mai mare parte a populaţiei şi să câştige şi, totodată, să 
păstreze încrederea populaţiei. Aceasta presupune, pe de o parte, poli- 
ticieni integri şi calificați la nivel personal; 

politica, administraţia publică şi tribunalele trebuie să lucreze eficient, 
comportamentul lor trebuie să fie observat în mod transparent. Corup- 
ţia nu are voie să joace vreun rol; 

un ridicat grad de pregătire, investiţiile în cercetare şi ştiinţă sunt esen- 
tiale pentru a participa la concurența mondială; 

infrastructura țării (căi de circulaţie, furnizarea de energie etc.) trebuie 
bine construită, pentru ca toate părțile țării să fie bine integrate şi, toto- 
dată, să fie posibilă o integrare în economia mondială; 

un stat social capabil de performanță amortizează consecinţele schim- 
bării de structură de natură economică mondială (pierderi ale locurilor 


% Cf. în legătură cu serie de astfel de condiții: GRUPUL DE EXPERŢI „WELTWIRTSCHAFT 
UND SOZIALETHIK”, Welthandel..., 43ş.u. 

de muncă) prin asigurarea de ajutor de şomaj şi face posibilă (de exem- 
plu, prin pregătire continuă) obţinerea de calificări pentru găsirea unor 
noi locuri de muncă; 

e o solidă politică privind mediul natural ar avea grijă să nu apară succese 
economice de scurtă durată în dauna naturii şi a generaţiilor viitoare, ci 
să fie posibil un sistem economic durabil. 

În cazul în care aceste condiţii nu sunt îndeplinite, o ţară poate ajunge în 
urma altor concurenţi deoarece produsele proprii nu mai sunt căutate, capita- 
lul este retras, forțele de muncă bine calificate pleacă în altă parte etc. 

Dacă aceste condiţii fundamentale pentru o participare plină de succes a 
unei țări în cadrul procesului de globalizare sunt reflectate în mod expres încă 
o dată din perspectiva doctrinei sociale a Bisericii, trebuie reţinut faptul că 
aceasta confirmă o democraţie a statului de drept. Ea se angajează pentru re- 
guli şi sisteme care promovează integritatea conducerii unui oficiu de către 
persoane aflate în poziţii de conducere în cadrul politicii, administraţiei şi 
economiei. În sens teologic, astfel de instituţii au misiunea de a limita posibi- 
lităţile săvârşirii păcatului şi de a reduce urmările negative sociale ale unui 
comportament marcat de păcat. Biserica are în vedere, cum ar fi prin învăţă- 
tura clasică a virtuților, promovarea unui comportament responsabil din par- 
tea tuturor persoanelor. Astfel de reflecții morale ar trebui, de aceea, să fie şi 
parte integrantă a unui sistem de educaţie, de exemplu, în domeniul eticii în 
economie şi întreprindere. 

Garantarea unei bune pregătiri pentru toţi, un stat social, care n-ar trebui 
să fie un stat asistenţial ce ucide” iniţiativa privată, precum şi protecţia crea- 
ţiei constituie dorințele fundamentale ale doctrinei sociale a Bisericii. Astfel, 
globalizarea nu pune statele tendenţios în fața alegerii prin care să orienteze 
politica lor conform valorilor de natură social-etică şi prin asta să piardă sau să 
facă o politică incapabilă în fața globalizării, care să nu ţină cont de valorile etice. 


Observaţii finale 


O dată cu globalizarea creşte împreună în mod permanent, pentru prima 
dată în istoria omenirii, populaţia globului, asta prin faptul că intră în mod 
diferit în interacțiuni mondiale. Această creştere comună a omenirii la nivel 
global are nevoie la nivelul întregului Glob de organizaţii internaţionale mai pu- 
ternice şi de sisteme de reglementare mai eficace, pentru că acestea şchiopătează 


35 Cf. IOAN PAUL AL II-LEA, Centesimus Annus, nr. 39; BENEDICT AL XVI-LEA, Deus caritas 
est, nr. 28b. 

în spatele imensei proporţii a integrării şi a multiplelor probleme. Înainte de 
toate, cea mai importantă țară a pământului, SUA, nu ia parte nici la acordu- 
rile mondiale menite să reducă problemele legate de climă şi nici nu contribuie 
corespunzător la finanțarea dezvoltării. În felul acesta, practică o blocadă pentru 
o cooperare internaţională eficace. Într-un mod profetic, Papa Ioan al XXIII-lea, 
în enciclica sa Pacem in terris (1963), propunând o „autoritate mondială” (cf. 
nr. 137$.u.), a prevăzut deja necesitatea unei global governance. Realizarea 
acestor instituții şi sisteme de reglementare globale va avea nevoie încă de 
mulți ani. Aici Biserica va insista, pe de o parte, mereu ca, în sensul unităţii 
întregului neam omenesc, în fața multelor probleme presante, să fie grăbită 
cooperarea internațională în vederea unui avantaj reciproc; pe de altă parte 
însă, în sensul „subsidiarității”, va lua poziţie împotriva unei unificări exagerate 
şi a unei infantilizări a fiecărui stat în parte. 


(Traducere de pr. dr. Lucian Farcaș) 


